憶洞庭
作者：劉敞
朝代：宋

paragraphs: 少年慷慨輕遠行，岀入楚越多所經。
每令百川盡衣带，獨憶岳陽觀洞庭。
方輿沈潛似無地，倚蓋回還徒見星。
始疑上帝限南北，恐有漏澤連青冥。
西風八月氛霧收，曠宇千里令人醒。
苦爲外境相誘掖，欲棄塵世浮滄溟。
當時發狂頗自怪，真擬乘興攜湘靈。
至今局促不如意，坐視歲月無時停。
涼秋滿眼更多感，回首尚覺君山青。